HU
2022.7.4.
Az Európai Unió Hivatalos Lapja
C 257/51
2022. május 23-án benyújtott kereset – Aven kontra Tanács (T-301/22. sz. ügy) (2022/C 257/66) Az eljárás nyelve: francia Felek Felperes: Petr Aven (Virginia Water, Egyesült Királyság) (képviselők: T. Marembert és A. Bass ügyvédek) Alperes: az Európai Unió Tanácsa
Kérelmek A felperes azt kéri, hogy a Törvényszék: — a felperest érintő részében semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. február 28-i 2022/337 tanácsi határozatot; (1) — a felperest érintő részében semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. február 28-i (EU) 2022/336 tanácsi végrehajtási rendeletet; (2) — a Tanácsot kötelezze a költségek viselésére.
Jogalapok és fontosabb érvek Keresete alátámasztása érdekében a felperes négy jogalapra hivatkozik. 1.
Az első, értékelési hibára alapított jogalap.
A felperes egyrészt azzal érvel, hogy a Tanács által felhozott bizonyítékok egyike sem felel meg az európai ítélkezési gyakorlatban a bizonyítási mércére és a bizonyítékok minőségére vonatkozóan kialakított követelményeknek, másrészt pedig, hogy a Tanács indokolásában foglalt állítások egyike sem bizonyított, és ezért nem felelhet meg a 2014/145/KKBP határozat akkori hatályos változata szerinti a) és d) kritériumnak, amely kritériumokra a Tanács az indokolásában kifejezetten hivatkozik. 2.
A második, az említett kritériumnak az arányosság elve kettős megsértése miatti jogellenességére vonatkozó kifogásra alapított jogalap.
A felperes egyrészt úgy véli, hogy a Tanács által hivatkozott kritérium nyilvánvalóan alkalmatlan a kitűzött célok elérésére, másrészt pedig, hogy kevésbé korlátozó eszközök alkalmazására is lehetőség lenne. 3.
A harmadik, a jogalap hiányára alapított jogalap, annak okán, hogy az e kritérium által érintett személyek kategóriája és az Oroszországi Föderáció közötti kellő kapcsolat nem nyert bizonyítást. 4.
A negyedik, annak okán fennálló értékelési hibára alapított jogalap, hogy a Tanács nem bizonyítja sem azt, hogy a felperes fontos üzletember, sem azt, hogy befolyással bír, sem pedig azt, hogy olyan gazdasági ágazatokban tevékenykedik, amelyek jelentős bevételi forrást biztosítanak az Oroszországi Föderáció kormánya számára.
(1) (2)
Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. február 28-i (KKBP) 2022/337 tanácsi határozat (HL 2022.
L 59., 1. o.; helyesbítés: HL 2022.
L 67., 112. o.).
Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. február 28-i (EU) 2022/336 tanácsi végrehajtási rendelet (HL 2022.
L 58., 1. o.; helyesbítés: HL 2022.
L 67., 113. o.).